text:
ORANJESTAD – Parlamento ta trata e ley di Aruba Financieel Toezicht (AFT) despues di reces. Awe mainta vice presidente di parlamento Chris Dammers a confirma esaki na NoticiaCla.com. Esey kier men cu definitivamente e ley no ta wordo trata y pasa prome cu e ‘deadline’ di 1 di augustus (esta diasabra awor), segun palabracion cu Hulanda dia 2 di mei ultimo, y pa cual tin un protocol firma. Mes momento, Dammers ta confirma tambe cu parlamento no ta riba un ‘standby’ mas pa e ley, manera cu tabata e caso anteriormente. Y loke ta mas probable, segun Dammers, cu lo trata e ley te fin di augustus. Esey ta hopi serca cu e proximo RMR (conseho di minister di reino hulandes) cu lo dicidi e momento ey riba e caso.
MIKE EMAN
E siman aki ainda, prome minister Mike Eman a bisa NoticiaCla.com cu lo ta purbando pa e siman aki ainda, keda cla den tal forma cu por sikiera entrega e ley na parlamento pa nan por ‘agendeer’ esaki. Pero diabierna a yega y ainda e ley ta na Raad van Advies (lesa otro articulo riba e tema). Tambe Eman a bisa cu e siman aki (comienso di e siman aki) e ley mester a bay Hulanda pa haya e comentarionan necesario ‘pasobra Hulanda tambe ta forma parti di esaki’. Segun Eman su splicacion, ta tanto Hulanda como Aruba a kere cu por a traha e ley den un forma di un landsverordening, pero a resulta cu esaki no ta posibel.
STANDBY
Bek pa parlamento, Dammers a bisa cu te cu awe diabierna, e ley no a drenta. “No ta riba un standby mas. (E) no tabata riba nos planning” Dammers a bisa. For di awor pa fin di reces (17 di augustus) tin hopi hende afo, y esey kier men cu no tin hende pa trata e ley. “A tene e ultimo dos simanan di juli habri, pero e ley no a yega” Dammers a sigui bisa. Nan lo keda warda su yegada manera tur otro ley, pero lo dune su debido espacio pa por trate.
ESPACIO
“Ora cu e yega mes, lo mester dune su espacio pa tratamento. Pa yama e centrale commissie (CC) pa haci pregunta na gobierno. Despues bolbe yama un CC pa aproba e verslag di staten” Dammers a continua bisando. Riba esey lo dura atrobe un pa dos siman pa gobierno entrega su nota basa riba e relato di parlamento. Unabes cu esey sosode, mester duna parlamento por lo menos 4 dia prome cu por yama e reunion. Dado caso e ley drenta dentro di e dos siman di reces, e lo wordo manda digital pa tur miembro di parlamento di biaha. Asina cu reces caba e ora, lo yama un CC pa por trata e preguntanan cu tin.
FIN DI AUGUSTUS
Esey ta nifica, cu teniendo tur esaki na cuenta, por dura te fin di luna di augustus, prome cu e ley por keda trata y pasa. Dammers a confirma esaki tambe na NoticiaCla.com. Tur e tempo aki, Hulanda lo ta en espera di e progreso, y dicidi riba 4 di september proximo, kico nan lo haci riba e tema aki.
ORANJESTAD – Departamento di Impuesto, a otorga e prome controle sticker pa vehiculo di motor 2016, na Minister di Finanzas, Angel Bermudez. Pa aña 2016, Departamento di Impuesto lo no otorga plachi di number nobo, na momento cu paga e impuesto pa vehiculo di motor, cu excepcion di e motociclistanan, cu si lo ricibi plachi nobo pa nan brommer.
ORANJESTAD – E keho, di gremionan comercial riba e introduccion di e ley nobo di VAS, (pago di impuesto di ganashi) ta bin como sorpresa, pa e mandatario di finanza, Angel Bermudez. Sigur si, e gruponan aki, tabata parti di e decision na 2012, durante dialogo social y firma door di tur gremio den protocol. “Unico cos cu mi a haci, ta codific'e y haci'e ley despues di 3 aña,” Bermudez a sigura NoticiaCla.com. Pues e gremionan tabatin 3 aña, pa prepara nan mes pa e ley aki y cumpli cu e ley. Di otro banda, si den practica tin problema y cu e mandatario mester coopera (manera duna extension), e lo haci esey.
ORANJESTAD – E posibel reapertura refineria ta e ‘reemplazo’ di ABB pa cubri presupuesto. Asina e mandatario di finanza, Angel Bermudez a bisa NoticiaCla.com diaranson mainta. Segun e mandatario, e situacion (entre gobierno di Aruba y College Aruba Financieel Toezicht) ta mas nuansa, cu e colegio a bisa e siman aki. Asina, Minister di Finanza, Angel Bermudez, a sigura NoticiaCla.com diaranson mainta. E ta referi na e hecho, cu gobierno lo tin te 31 di januari 2016, pa bin cu un forma pa genera 50 miyon extra, ya cu ABB (Algemene Bestemmings Belasting) no ta sigui mas (pa awor). Segun e mandatario, partidonan (gobierno y CAFT) a bay di acuerdo, pa den un caso extremo, warda te mei di 2016, pa wak con ta ‘cera e buraco’ financiero actual. Un di e posibilidadnan ta e reapertura di e refineria, segun e mandatario.
ORANJESTAD – Optimista pero cu cautela, ya cu e ta un asunto hopi compleho. Asina, e mandatario di utilidad, Minister Mike de Meza, a pone riba su pagina personal di Facebook, den fin di siman, riba e desaroyo di refineria. El a bolbe for di Houston, unda cu el a reuni cu e ehecutivonan di Citgo. “Mi tabatin algun dia hopi interesante di reunion, negociacion na Houston, Texas”, e mandatario a bisa. Pero mes momento, e ta mustra cu e mision ta uno, cu ta tuma hopi tempo y cu no mester wordo tuma sin mas. E mandatario a biaha siman pasa dialuna pa Houston, y a bolbe Aruba den fin di siman. Fin di luna awor, mester tin un contesta fiho di Citgo, si ta cumpra e refineria of no.
ORANJESTAD – Ta definitivo cu pa 2016, lo no conoce e cobransa di number di auto, via e sistema di pago di accijns. Minister di Finanza, mr. Angel Bermudez, a bisa NoticiaCla.com awe tardi, cu esey ta un hecho, y cu ta trahando awor pa e keda cla pa introduccion pa 2017. Manera ta conoci den curso di dia, Departamento di Impuesto cu pues, a presenta e alternativa di pago di number di auto, den forma di un sticker, enbes di paga pa un plachi nobo. E mandatario awetardi a confirma na NoticiaCla.com, cu e leynan no a keda cla na tempo.
ORANJESTAD – Presupuesto supletorio 2015 di pais Aruba lo keda entrega na parlamento di Aruba diabierna awor. Asina minister di finanza Angel Bermudez a confirma na NoticiaCla.com diahuebs atardi. “E ta den su fase final di preparacion pa e bay parlamento”. Y for di su palabra, e ta sigura cu prome cu fin di aña, e lo ta cla. Ademas, e ta sigura cu den cifras, no a bin cambio. “No tabatin mas gasto cu a presupuesta” e mandatario a sigura NoticiaCla.com. Mester bisa cu NoticiaCla.com mes no a mira e presupuesto supletorio, pues no por husga independientemente si esaki ta corecto ainda.


c: text/html

text:
ORANJESTAD – Mientras cu parlamento ta (bata) den espera di e ley Aruba Financieel Toezicht (AFT), e ley mes tabata wordo revisa y coregi, prome pa DWJZ (Directie Wetgeving & Juridische Zaken) y despues pa Raad van Advies(RvA). Dialuna ainda, NoticiaCla.com a haya confirmacion cu e ley tabata serca DWJZ y cu nan tabata ‘kedando cla’ pa mande pa gobierno. Despues den siman, a bira conoci cu e ley a ‘bin bek’ pa RvA, unda cu un biaha mas mester a presenta un otro conseho.
VERSION NOBO
NoticiaCla.com tin confirma cu e ley ta ainda na RvA pendiente un conseho. No ta conoci cuanto tempo lo dura awor prome cu e ley por keda cla eynan, y sigui su caminda. No ta conoci tampoco si gobierno a logra manda e version ‘nobo’ pa Hulanda caba, pa por ‘compara’ esaki cu e version biew y wak si awor si partidonan ta ‘riba e bon caminda’ cu e version nobo.
TARDANSA
Henter e proceso aki a causa e tardansa necesario cu ta pone cu dificilmente e ley por a drenta parlamento na tempo (lesa otro articulo), te pa e wordo trata prome cu 1 di augustus manera planea y palabra cu Hulanda, durante un reunion di 2 di mei ultimo, cu a resulta den un protocol firma. Hulanda di su banda, e siman aki ainda a confirma na NoticiaCla.com cu nan ta warda dia 4 di september proximo, unda cu nan lo tin cu tuma un decision basa riba e ‘progreso’ di Aruba den e asunto aki.
ORANJESTAD – Optimista pero cu cautela, ya cu e ta un asunto hopi compleho. Asina, e mandatario di utilidad, Minister Mike de Meza, a pone riba su pagina personal di Facebook, den fin di siman, riba e desaroyo di refineria. El a bolbe for di Houston, unda cu el a reuni cu e ehecutivonan di Citgo. “Mi tabatin algun dia hopi interesante di reunion, negociacion na Houston, Texas”, e mandatario a bisa. Pero mes momento, e ta mustra cu e mision ta uno, cu ta tuma hopi tempo y cu no mester wordo tuma sin mas. E mandatario a biaha siman pasa dialuna pa Houston, y a bolbe Aruba den fin di siman. Fin di luna awor, mester tin un contesta fiho di Citgo, si ta cumpra e refineria of no.
ORANJESTAD – Ta definitivo cu pa 2016, lo no conoce e cobransa di number di auto, via e sistema di pago di accijns. Minister di Finanza, mr. Angel Bermudez, a bisa NoticiaCla.com awe tardi, cu esey ta un hecho, y cu ta trahando awor pa e keda cla pa introduccion pa 2017. Manera ta conoci den curso di dia, Departamento di Impuesto cu pues, a presenta e alternativa di pago di number di auto, den forma di un sticker, enbes di paga pa un plachi nobo. E mandatario awetardi a confirma na NoticiaCla.com, cu e leynan no a keda cla na tempo.
ORANJESTAD – Presupuesto supletorio 2015 di pais Aruba lo keda entrega na parlamento di Aruba diabierna awor. Asina minister di finanza Angel Bermudez a confirma na NoticiaCla.com diahuebs atardi. “E ta den su fase final di preparacion pa e bay parlamento”. Y for di su palabra, e ta sigura cu prome cu fin di aña, e lo ta cla. Ademas, e ta sigura cu den cifras, no a bin cambio. “No tabatin mas gasto cu a presupuesta” e mandatario a sigura NoticiaCla.com. Mester bisa cu NoticiaCla.com mes no a mira e presupuesto supletorio, pues no por husga independientemente si esaki ta corecto ainda.
ORANJESTAD – Parlamento di Aruba por hay'e cu un situacion ‘abnormal’ otro siman diabierna, si huez dicta cu e retiro di e griffier Jacqueline Sherman, ta nulo. Unda cu e situacion ta bira abnormal, ta pasobra otro siman Parlamento ta nombra un griffier nobo, den persona di mr. Herman Hek. Si esey bira e caso, y huez dicta na fabor di Sherman (esta cu Sherman su retiro no tabata valido), Parlamento lo por tin dos griffier, cu lo bira algo unico. Mientras cu presidente di Parlamento, sra. Marisol Lopez Tromp, a confirma Hek su nombracion, e no kier a toca e asunto di e otro griffier, ni e posibel scenario cu por desaroya otro siman.
ORANJESTAD – College Aruba Financieel Toezicht (Caft), lo ta na Aruba awor, unda cu nan lo reuni cu entre otro Minister di Finanza, y e comision financiero permanente di Parlamento. E colegio financiero, ta biahando den region y recientemente a topa cu e gobierno nobo di St Maarten (lesa e relato di e biahe aki), unda cu nan a atende e gobierno riba nan responsabilidad financiero.
ORANJESTAD - E corespondencia recien (serie di pregunta y contesta entre parlamentarionan Hulandes y Minister Hulandes Plasterk) riba e cuestion di seguro pa studiante Arubianonan na Hulanda, y cu a desemboca den articulonan den prensa Hulandes e siman aki (awe atrobe), cu a bolbe lanta stof politico na Aruba entre politiconan. E conclusion di e corespondencia mientrastanto ta, cu mientras cu gobierno Hulandes ta na altura di e caso, nan no ta haya necesario pa intermedia den e caso aki. Esey no ta kita afo, cu tin cierto duda den con cierto cosnan a desaroya. Asina cierto medionan Hulandes a interpreta e caso, manera cu e.o. tin duda riba cierto forma di integridad, cu cual a traha e caso aki.

robotstxt: allowed

filter: keep


text:
Famia Planea, Wit Gele Kruis conhuntamente cu CIAD trahando huntu pa e mesun meta
Na The Cinemas na Paseo Herencia a tuma lugar e lansamento oficial di e campaña di prevencion cu lo domina e temporada di carnaval 57. E campaña aki ta titula “I love my body” cu ta keda presenta pa e tres instancianan primordial den prevencion aki na Aruba cu ta; Famia Planea, Wit Gele Kruis y CIAD.
E tres instancianan aki cu ta traha ariba e tereno di prevencion a bin huntu pa pa asina enfoka mas agresivo ariba e mesun grupo di meta cu ta hobennan di 11 anja bay ariba. Mirando cu Famia Planea y Wit Gele Kruis ta traha mastanto ariba e aspecto fisico a dicidi pa traha conhuntamente cu CIAD cu ta traha mas tanto ariba e aspecto di conscientisacion cu ta enfoka ariba cambio di mente y comportacion. Esaki ta e combinacion perfecto mirando cu hopi biaha den e periodo aki di Carnaval por constata hopi casonan di abuso di alcohol y droga cu ta conduci na embaraso hubenil y tambe embaraso indesea. Pa es motibo aki e tres instacianan aki lo bay duna charlanan di conscientisacion conhuntamente na diferente scolnan den e periodo di carnaval. E mensahe di I love my body ta encera pa stima, respeta y proteha bo mes/curpa y tambe esun nan rond dibo durante e periodo di carnaval
Pa completa e campaña aki a crea tambe un jingle cu a wordo crea pa Jonathan Thiel (Biggy Boy) y Janiro Eisden cu ta zonando na e mihor radio emisoranan local. Na The Cinemas at Paseo Herencia a tuma lugar presentacion oficial di e commercial visual cu lo bay ta pasando den Cinemas pa e temporada di Carnaval 57. E commercial aki sigur ta uno hopi atractivo pa hobennan y alaves ta trece un mensahe preventivo pa dilanti.
E campaña aki den su totalidad a wordo financia pa Cede Aruba, Caribbean Mercantile Bank N.V., Manrique Capriles, Compra, Aruba Airport Authoraty y Kiwanis Club of Palm Beach y ta ensera e jingle, commercial, t-shirtsnan na benta y tambe distribucion di condooms na diferente lugar. E condooms nan lo wordo poni na diferente lugar strategico pa recoge gratis y tambe lo wordo reparti pa Womans Club of Aruba conhuntamente cu Parlamento Hubenil. Tur e materialnan aki ta representa pa e mesun diseño unico, moderno y inovativo di Shaitza Olivieira. Un diseño cu sigur lo causa furor den e temporada di carnaval cu ta saca cu diferente colornan atractivo y hopi uza pa nos hobennan. T-shirts lo ta obtenibel pa solamente 5 florin na Famia Planea na Dakota como tambe na Wit Gele Kruis na Playa.


text:
Nos titularnan di Notisia Bon FM (07 aug 2015)
Miembro di Konseho Insular James Kroon ta kuestiona forma ku MPB ta hasi preguntanan na Kolegio Ehekutivo.
Gobiernu Hulandes mester tene kuenta ku e situashon na Boneiru, na opinion di Ben Oleana.
Djaluna ta presenta komishon organisado i lo duna informashon tokante selebrashon di dia di Boneiru.
MIembronan di direktiva a melu situashonnan dudoso na FESBO na polis.
Bonhaqta ta kontentu ku kampaña di stiker di ilovebonaire.
Warda kosta tin atenshon pa e situashon na Venezuela.
Nos titularnan di Notisia Bon FM (06 aug 2015)
Tin sufisiente argumento pa gobiernu no kontinua ku e kompromiso di trabou ku tin ku Fesbo.
Desi Coffie di MPB relashona ku esaki ta hasi pregunta tokante kontinuashon di programa di despues di skol Tra'i merdia.
TCB ta lansa kompetensia di potret.
Kuerpo Polisila ta trase klaridat den e rol ku zebrapad tin den trafko.
Selebrashon di dia di Boneiru mester tin mas kontenido, segun Arthur Sealy.
Miembro di PHU ta kuestiona maneho di identifikashon ora di biaha entre islanan di Karibe Hulandes.
Nos titularnan di Notisia Bon FM (05 aug 2015)
Ku diferente proyekto KvK ta trata na stimula komersio i industria na Boneiru.
Trabounan na waf di suit ta kanando segun plan.
Segun Chali Anthony, partnernan di sindikatonan den dialogo tambe mester kuminsa move.
Un kompania di aviashon lokal ku ta bula ABC por ta algu grandi pa Boneiru, segun Reymundo Saleh.
Konseho Insular ta trata e prome kambio di presupuesto 2015 otro siman.
Nos titularnan di Notisia Bon FM (04 aug 2015)
Durante prome mitar di aña tabatin un kresementu di e kantidat di kompanianan ku a inskribi serka Kamara di Komersio.
TCB a lansa su di dos festival pa e temporada di herfst.
Segun presidente di ABVO mester sali na interes di trahadonan den enseñansa.
Dianan 20 i 21 di augustus lo tin presentashon di e obra Saida.
Fundashon Miss Bonaire ta bai organisa sertamen di Misses Bonaire.
Nos titularnan di Notisia Bon FM (03 aug 2015)
E programa di gobernashon 2015 - 2019 ta den su fase final.
Presidente di ABVO Boneiru no ta satisfecho ku funshonamentu di e direktiva aktual.
Trahadornan di FESBO no a risibi pago di luna pasa ainda.
Durante selebrashon di Dia di Tera Kora a mustra riba e historia i kuido dje bario.
Festival ban kanta nos Boneiru ta tuma luga awor riab 22 i 23 di augustus.
Nos titularnan di Notisia Bon FM (01 aug 2015)
Awe ta selebra dia di Tera Kora.
E bario a honra sur Swinda, Guillermo Pieters i Frank Goeloe.
Ora ta bini ku un poryekto, STCB ta di opnion ku mester tene kuenta ku su efekto riba rekursonan natural.
For di perspektiva di kuido 2014 tabata karakterisa pa e konseho di e Grupo di trabou Kuido Hulanda Karibense.
Amstel Bright a lansa su kampaña nobo ayera.


text:
Rekisitonan di Gobièrnu
Kriterio pa selekshon ‘erfpacht’ proyekto EWP Montaña Abou
Proyektonan di EWP ta un kolaborashon ku gobièrnu, i pa tal motibu gobièrnu a stipulá algun kondishon na kual tur ku apliká mester tene su mes na dje.
1. Suidadano registrá di Kòrsou
2. No ta propietario di un propiedat
3. Kapasidat finansiero
Pa duna un chèns hustu pa ta propietario di bo propio kas na tur nivel (demográfiko) e siguiente kriterio pa entrada (di famia) ta apliká:
Kumpradó ku un entrada bruto di:
1. Te ku Ang. 3500: tur modèl di kas
2. Entre Ang. 3500 i 4500: Pollux, Iris, Apollo, Zeus
3. Entre Ang. 4500 i 5500: Iris, Apollo, Zeus
4. Mas ku Ang. 5500: Zeus


text:
Kasi sigur bo no a pensa riba esaki nò? Esta ku bo mes por ta e outor di e durashon di bida di bo negoshi! Sí, ta ABO por determiná kon largu bo ke pa bo negoshi eksistí.
Ingrediente KLAVE pa eksistensia largu di bo negoshi
Ora bo tin un vishon pa bo negoshi, bo ta realmente komunikando ku tur hende rondó di bo, kiko realmente ta bo soño i kiko bo ke logra ku bo empresa. E ta asina simpel. Ora ku bo kuminsá ku bo empresa, bo mester tin un idea den ki direkshon bo ke hib’é. Si bo no tin un idea bon kla, anto lo resultá ku na kaminda, lo bo ta hañábo ta keha, bira nervioso, ansha, pasobra e empresa no ta bai bon. Kiko ta e benefisionan?
Laga nos konsiderá 5 Benefisio importante pa bo tambe tin bo Vishon.
Benefisio #1: E ta bo mapa
Lo bo tin bo mapa di e manera ku bo mester guia bo empresa sigur pa e próksimo 3 pa 5 aña. Ta un sekreto públiko, ku ora un persona kuminsá su empresa nobo nobo, e sa hinka tur ku tin, tur su energia, forsa, konosementu i mas, den e empresa. Dor ku hopi biaha e mes ta traha duru den e negoshi, sa sobra poko tempu i energia pa e para pensa ta kiko ta e próksimo paso ku e mester dal. Pero ora e tin su vishon kla prepará kaba, esei ta sirbi komo un mapa òf guia p’e, kon e mester kana i guia tur kos sin bai para pensa kibra kabes.
Benefisio #2: E ta motivá bo
Manera mi a menshoná den e benefisio anterior, mayoria biaha e empresario ta traha masha duru. Pero na dado momento e mester di motivashon pa sigui, pasobra kere òf no kere, e por i hopi biaha TA kansa. Pero si akaso e no kansa mes, tin hopi faktor ku por demotiv’é tambe, pero si e keda tene su vishon na bista, esei mes lo motiv’é pa e dal bai. E motivashon lo no ta pa su so, sino lo e ta pa henter su organisashon.
Benefisio #3: E ta dirigí bo na bo meta
Tur den e empresa mester traha pa yega un meta komun. Ora bo tin un vishon, anto tur hende ta traha ku e mes meta final na bista. Konsekuentemente, tur hende lo traha ku smak pa logra loke e vishon ta indiká. Pero si bo tin bo vishon pa e empresa bon definí, anto lo bo haña e guia ku bo mester pa sa kua pasonan bo mester dal, pa bo logra e resultado deseá. Pues, ta masha esensial pa bo tin un vishon.
Benefisio #4: E ta enfatisá dikon bo ta úniko
Den bo vishon, bo ta indiká kiko ta hasí bo asina úniko, ku ta bira e forsa motivadó pa un posibel kliente kumpra serka bo. Pero ora bo menshoná kiko ta hasí bo úniko, ta un forma pa bo disipliná bo mes tambe, pasobra na tur tur momento, bo mester sòru, pa bo kumpli ku e persona ku bo ta bisa ku bo ta òf hasi lokual ku bo di lo bo hasi.
Benefisio #5: E ta hasi bo empresa dinámiko
Bo sa kiko ta laf? Drenta den por ehèmpel un pakus, anto e bendedó ta lastra pia bin serka bo, sin niun grasia, sin niun smak, anto pa kolmo sin kumindá, ta puntrábo: Señor/Señora mester di algu? Wèl, si mi no tabatin mester di algu, lo mi no ta eiden, no ta bèrdat? Pues pa kuminsá, e pregunta ei ta totalmente for di lugá. Pero, no bisá mi ku e empleado ei, lo yuda e kompania bende, progresa i yega su meta. No way! Ripará sí: NO ta falta dje empleado tampoko! Apsolutamente ku nò! Si ABO …… ta dirigí bo empresa ku vishon, bo empleadonan tambe lo bira kontagiá ku bo entusiasmo di manera ku klientenan ta haña smak pa bini na bo kompania.
Krea bo Vishon
Bo no a haña smak pa krea bo vishon? E no ta un tarea imposibel.
Tuma kontakto ku nos mesora, sea dor di yama 766.5600 òf manda nos un mail na info@bizsolutionshop.com.
Nos lo mustra bo un manera fásil pa bo krea bo vishon. No tarda.
Mail nos na info@bizsolutionshop.com. Bo por bishitá nos website tambe pa hopi informashon adishonal tokante negoshi.


text:
Pueblo, dia 10 di òktober ta presis 4 aña ku Kòrsou a bira un pais outónomo den reino. Komo pueblo nos mester traha den union pa realisá un nashon nobo. Un nashon kaminda nos mester kita for di e mentalidat ...Read More »
Category Archives: GobiernuFeed Subscription
komo parti di e mega-proyekto Inhaalslag Trabounan riba Koningin Julianabrug fase 2
komo parti di e mega-proyekto Inhaalslag Trabounan riba Koningin Julianabrug fase 2 ta bai kuminsá djaluna dia 24 di mart 2014 Willemstad – Minister Balborda huntu ku Servisio pa Obra Públiko (OW), ta informá komunidat ku djaluna 24 di mart binidero ta ...Read More »
Minister Balborda ta hasi entrega: Promé kas na sapaté ta kla!
Minister Balborda ta hasi entrega: Promé kas na sapaté ta kla! Willemstad – Awe, 19 di mart 2014 Minister di Tráfiko, Transporte i Planifikashon Urbano Sr. Earl Balborda, huntu ku e partnernan Dusron Development and Construction B.V. i Building Depot, ta ...Read More »
Minister Balborda a risibí un sertifikado for di organization of world heritage cities (OWHC)
Minister Balborda a risibí un sertifikado for di organization of world heritage cities (OWHC) Willemstad –Minister Balborda di Ministerio di Tráfiko, Transporte i Planifikashon Urbano, ku entre otro tin den su kartera “patrimonio mundial”, a risibí un sertifikado di ...Read More »
Plenchi di Tráfiko na Palu Blanku awor lo funshoná komo un rotònde
Minister Balborda ta anunsiá: Plenchi di Tráfiko na Palu Blanku awor lo funshoná komo un rotònde Willemstad – Minister Balborda di Ministerio di Tráfiko, Transporte i Planifikashon Urbano huntu ku Servisio pa Obra Públiko ta informá komunidat ku huntu ku Polis di ...Read More »
Minister Balborda ta Inspekshoná Weg naar Westpunt
Minister Balborda ta Inspekshoná Weg naar Westpunt Willemstad – Minister Balborda di Ministerio di Tráfiko, Transporte i Planifikashon Urbano huntu ku Servisio pa Obra Públiko i kontratistanan a hasi un inspekshon resientemente riba e kaminda di Weg naar Westpunt. A tuma ...Read More »
Minister Balborda ta selebra paso: Perseusweg ta kla!
KOMUNIKADO PA PRENSA Fecha 25 òktober 2013 Minister Balborda ta selebra paso: Perseusweg ta kla! Willemstad –Minister Balborda di Ministerio di Tráfiko, Transporte i Planifikashon Urbano huntu ku Servisio pa Obra Públiko (OW), den koperashon ku kontratistanan, ta informá komunidat kua finalisá trabounnan ...Read More »


text:
Registrá via nos website!
Por fabor yena e formulario di Registrashon riba e website aki. Por fabor yena nos formulario. Denter di algun dia nos departamentu di benta lo tuma kontakto ku bo via email òf telefon pa por hinka bo datonan den e database, òf pa traha un sita pa benta di un kas PPP.
BANKO
Tuma kontakto ku bo banko pa bo atendé tokante bo hipotek! Pidi un apropashon tentativo (pre-approval)!
Rekisitonan pa banko:
- 3 ultimo slep di salario
- Bo entrada mester ta 3x e montante ku bo ke pidi (hipotek)
- 3 slep di banko (den kaso ku ta aplika pa hipotek na otro banko)
- Posibilidat pa 100% finansiamentu
- Bo a pensa riba suma na man?
SI – Un sita ku EWP! Ya bo sa kua ta e tipo di kas ku bo ta preferá i ku bo ta bini na remarke p’e?
NO – Kua otro posibilidat finansiero tin?


text:
© 2011 Fundashon Bon Kousa Foundation Bonaire | Kondishonnan general | Kontakta
1001 Proverbio
1001 Proverbio na papiamentu, tradusí na ulandes& ingles
Bonbiní na e wèpsait “1001 Proverbio” di Fundashon Bon Kousa na Boneiru. Riba e wèpsait aki bo por:
• Hasi pedida di buki di proverbio den nos tienda di wèp,
• Lesa tur kos tokante nos donashon na skol,
• Lokalisá tienda di buki
• Haña tur informashon tokante Fundashon Bon Kousa.
TOKANTE E BUKI 1001 PROVERBIO
E buki aki ta un homenahe na e kolorido idioma papiamentu. Mas o ménos 260.000 hende riba un parti di e anterior Antianan Ulandes: Boneiru, Kòrsou i Aruba, ta papia e idioma aki aktivamente. Ounke ku ta papia e idioma riba un teritorio lingwístiko chikitu, por ripará na e kolekshon di proverbio aki, ku kuantu kreatividat, humor i amor e idioma aki tabata sa di desaroyá i keda eksistí.
No por lòs papiamentu for di kultura di e islanan. Miéntras ku kambionan estatal i sosial a kambia e kultura eksistente, ta di sumo importansia pa no pèrdè e bunitesa i rikesa di e herensia kultural; ta solamente un pueblo ku konosé su pasado, por traha na su futuro.
Na dezèmber 2010, a atendé nos riba un buki bieu di Pader Paul Brenneker (1912-1996), ku no ta optenibel mas. Komo pader di e Orde Dominicanen, e tabata kompilá proverbio outéntiko papiamentu, den añanan sinkuenta i sesenta di siglo pasá. Esta un rikesa di idioma bunita, sorpresivo i generalmente deskonosí! Komo kompiladónan di e buki aki, nos a keda totalmente entusiasmá di e promé enkuentro aki i nos a buska posibilidatnan pa konservá e herensia aki.
Despues ku nos a haña pèrmit di herederonan di Paul Brenneker pa uza su buki komo punto di salida pa e edishon aki, nos a forma un ekipo di eksperto; sientífikonan lingwístiko i dosentenan di papiamentu, ingles i ulandes. Nan a yuda aktualisá e edishon aki. Banda di esei nos a saka un trinta potrèt ku ta eks-presá e proverbionan, den e tradishon di kalènder pa hóben pa Boneiru, Saba i Sint Eustatius. E potrètnan aki bo ta haña komo ilustrashon den e buki aki.
Nos a konsiderá pa averiguá nifika-shon di tur proverbio, pero esei ta un proyekto di otro òrdu ku lo eksigí e diskushon i estudio nesesario. Ta p’esei e buki ta limitá na proyekshon lingwístiko di e proverbionan na papiamentu.
Pa motibu ku e proverbionan ta kompilá meimei di siglo pasá, lo bo topa den e buki aki un kantidat di proverbio ku e lesadó aktual lo por tin su interogashon.
Tin di e proverbionan ku lo ta vago, komo nan ta kai fuera di nos kuadro di referensha. Lo por eksperensiá algun di e proverbionan komo diskriminatorio òf humiante. Nos a skohe tòg pa inkluí tur proverbio for di e buki original pasobra nan tur ta parti di e herensia kultural di papiamentu. Podisé esaki lo kondusí na diskushonnan interesante.
Finalmente un palabra di gradisimentu na tur ku a kontribuí desinteresadamente na realisashon di e buki aki.
Jacqueline Bremmers & Bart Landheer
Buki ku kaft duru
168 página
Midí
15x16,5 cm (6”x6.5”)
Tradusí na
ingles
ulandes
papiamentu
Fotografia
30 ilustrashon fotográfiko Editá pa
Fundashon Bon Kousa
Optenibel for di
sèptèmber 2011
Preis di benta rekomendá $27,95
eks gastunan di ekspedishon
PARTISIPA PA SOLAMENTE $15,- PA BUKI
Pa hasi e Buki di Proverbio alkansabel pa tur mucha di skol na Boneiru, Kòrsou i Aruba, Fundashon Bon Kousa ta pone buki disponibel, na un preis adaptá, pa e Programa di Donashon na Skol.
Na e momentunan aki, skolnan no ta disponé di buki di proverbio na papiamentu.Ku yudansa di bo donashon, nos ta spera di proveé dosente i hóben ku buki pa nan lèsnan di papiamentu. Asina nan por siña konosé i uza proverbio komo un parti balioso di e kultura di papiamentu.
Bo ta yuda? Yuda nos pa medio di e boton di donashon, patrosiná un o mas buki. Fundashon Bon Kousa lo entregá bo bukinan, den bo nòmber, na skol, na dezèmber 2011.
Klik buki pa hasi mas grandi
Klik buki pa hasi mas grandi


text:
The best dentists & hygienists in Curacao
E experensha kombina di tur nos dentista nan, nan compromiso, nan perfekshonismo, nan pasenshi, y nan aktitud di ta “care” pa e kwido di nos pashent nan ta e yabi di nos exito.
Dr. Chong a gradua na 1985 como dentista, di Universidad Autonoma de Santo Domingo na Republica Dominicana. Di 1986-1990 Dr. Chong tabata e dentista di Curacaosche Dok Maatschappij, dunando kwido amplio na personal di CDM y nan famia nan. Na 1990 Dental Clinic Chong and Associates ta wordu lanta.
Dr. Wong-Loi-Sing a gradua na 1989 como dentista, for di Universiteit van Groningen na Hulanda. For di 1989 Dr. Wong-Loi-Sing ta praktikando como dentista general na Korsou. Na 1997 e la join e tim di Dental Clinic Chong and Associates.
Dr. Juliana Martis a gradua na 2008 komo dentista, for di Universidad Cooperativa de Colombia( Medellín). E a kompleta aserka su diploma den epidemiologia di salu publiko. For di 2010 e a join e tim na Dental Clinic Chong and Associates.
Djente y karni di djente salu ta kuminsa na kas ku un bon kwido y bon higiena. Nos higienista nan ta di trein pa duna instrukshon y informashon na nos pashent nan tokante higiena di boka y prevenshon di malesa den boka, y tambe pa trata malesa nan di karni di djente.
Ms. Reyerse a gradua como higienista dental na 1989, for di Hogeschool Utrecht na Hulanda. E la hana hopi experensha trahando na un klinika di speshalista di karni di djente na Swisam prome ku e la join nos klinika na 1999. Sra. Reyerse ta di trein y experensha tambe na hasi sierto yenamentu di djente / tratamentu preventivo / tratamentu kosmetiko.
Sra. Kirchner a gradua como higienista dental na 2007, for di Hogeschool Utrecht na Hulanda. Sra. Kirchner ta parti di nos tim na Dental Clinic Chong and Associates for di 2007. Ms. Kirchner ta di trein y experensha tambe na hasi sierto yenamentu di djente / tratamentu preventivo / tratamentu kosmetiko.
Nos asistent nan di dentista ta di trein pa yuda nos dentista nan durante tur tratamentu di djente, y yudanos pashent nan sinti nan me konfortabel durante nan bishita serka nos. Nan por yuda kontesta hopi di e pregunta nan ku nos pashent nan por tin di nan tratamentu. Nos gran tim di asistent nan di dentista ta inklui:
Miembro nan di nos resepshon tin hopi konosimentu y experensha den e atendementu di nos pashent nan kwido, y nan ta e prome kontakto ku nos ofisina.


text: E pionero den servicio di internet wireless aki na Aruba, Mio Wireless ultimamente a bin ta scucha su clientenan y poco poco a bin ta haciendo e cambionan necesario pa expande y modernisa su network pa asina por brinda un servicio superior manera cu e pueblo di Aruba merece. Mio Aruba su techniconan a bin ta instala un central ultra moderno aki na Aruba mes pa asina por handle tanto e parti di internet como tambe e jamadanan local y international cu awor Mio Voice tin pa ofrece su clientenan. Den cuadro di e expansion aki Mio Aruba como e provedor di e MiFi original aki na Aruba kier ofrece e pueblo di Aruba e MiFi completamente “Gratis” y sin mester firma ningun tipo di contract. Pero esaki no ta tur, pa duna tur hende un fair chance pa por disfruta di e servicio di Mio Aruba, e siman aki nan kier ofrece e pueblo di Aruba sea un LG 696 Elite of un Samsung Gusto 365 completamente gratis sin mester firma ningun contract. Unico cos cu e cliente lo mester haci ta paga e gasto di activacion y e prome luna di servicio cuminsando cu e pakete basico y e ta cla pa disfruta di un servicio superior di Mio Aruba. Pero haci liher si como cu e special aki ta valido te cu Diasabra 27 di September, 2014 tanto na e Mio Superstore na Oranjestad, Dragon CD and Electronics na San Nicolas y na Cellular Express na Super Food. Busca bo telefoon awe mes y disfruta di un servicio superior, haci jamadanan Mio pa Mio gratis, jama pa cualkier parti di mundo na prijsnan super reduci y mas cu tur cos awor hanja bo cellular of MiFi gratis sin tin mester firma ningun contract.


text:
pa por haci nan stage durante aña escolar 2015/2016, mester presenta un (1) luna prome na DBZ pa haya un cita pa por haci e peticion pa e carchi di salud.
· Un studiante cu mester e carchi di salud pa mita di augustus, lo mester pasa na Servicio di Malesanan Contagioso no mas laat cu mita di juni 2015 pa busca un cita/number;
· Durante e cita lo haya e material pa haci test di laboratorio y potret di pulmon (si ta necesario). Mester entrega e sushi/af pa test na Laboratorio di Salud Publico (Landslaboratorium) mesora cu haya e material hunto cu e formulario di laboratorio;
· Mester acudi na dr. Horacio Oduber Hospital of IMSAN pa saca e potret di pulmon;
· Despues di 12 dia di trabou cu a entrega e sushi/af na Laboratorio y/of saca e potret di pulmon, e carchi di salud lo ta cla pa pasa busca.
Ful e proceso di busca un cita/number y haya e carchi di salud ta dura awor aki mas o menos 6 siman. Servicio di Malesanan Contagioso ta pidi cooperacion y comprension pa cu e situacion aki. Pa nos por brinda e studiante un servicio na tempo, mester busca un cita/number fin di juni 2015. Di otro manera Servicio di Malesanan Contagioso NO por garantisa cu e studiante lo tin su carchi di salud na tempo pa e aña escolar nobo.


text:
Airu fresku tur kaminda – Paso Korsou mester di airu saludabel!
Fundashon “Clean Air Everywhere” ta purba konvense gobiernu di Korsou pa
aktua kontra polushon di nos airu.
Ser humano tin e derechi humano pa biba den un luga seif. Na e momentu aki parti di nos isla ta venena dor di polushon aero, ku ta okashona dor di entre otro industria. Ta e gobiernu ta responsabel pa proteha su habitante kontra peliger i aktua kontra e polushon destruktivo aki, ku anualmente ta birando piho!
Dikon puntra Gobiernu di Korsou pa aktua kontra polushon di nos airu en bes di kontra Isla / BOO / Aqualectra of otro?
The Curaçao government has a choice to act but decided to ignore the ongoing air-pollution which is a crime according to international standards!
Isla ta duna diferente hende trabou, i ta parti di nos isla, kontribuyendo na e ekonomia fragile. Nos ke nada otro ku Isla / BOO / Aqualectra ta produsi nan produkto un manera limpi i duradero! Esaki ta posibel…
Sr. Tico Ras, kabesante di ‘Dienst Millieu en Natuurbeheer’, ta deklara den A.D. di 19 di Mei ku e airu probablemente tin Chromium i Vanadium , i tambe konsentrashonnan di particle-polushon. Midimentu di particle polushon i sulfur-dioxide / SO2 ta lokalisa aki.
ug/m3 = Micrograms per Cubic Meter of Air
E sifranan aki ta averahenan. SO2 sifranan por yega i pasa 800 ug/m3 i TPS/PM10 por pasa 600 ug/m3!!!


text: Recientemente na Aruba Marriott Surf Club a wordo honra dos pareha. Sr. Allan Lesser y Sra. Nancy Lesser a ricibi e certificado di Embahador di bon boluntad, nan ta bishitando Aruba for di ana 1971. Sr. y Sra. Lesser ta originalmente for di Florida y ta considera Aruba nan di dos cas. E motibo principal pa cual nan ta bin bek tur ana ta pa Aruba su hendenan cu ta asina amabel y servicial. Ora cu nan ta na Aruba nan ta huur un auto y ta core tur caminda y ta sinti nan hopi sigur. Den transcurso di ana nan a forma hopi amistad y asina ta bishita Aruba 3 biaha pa ana. Sin laga afor nan 3 jiunan cu ta encanta cu nos pida baranca y tambe ta bolbe hopi frequente pa asina disfruta di e solo y nos bunita beachnan. Na e mesun ocashon Sr. H.B. Mertz y Sra. Kathy Mertz originalmente for di Pensilvania a wordo honra como bishitante distingui y a keda masha contento cu e gesto aki. E pareha aki ta bishitando Aruba for di ana 2000. Ta di remarca cu Sr. y Sra. Mertz nunca a bishita otro isla den Caribe y nan a menciona cu nan ta asina encanta cu Aruba cu nan ta satisfecho cu tur loke nos tin di brinda y no kier wordo desapunta door di escohe un otro destinashon pa pasa nan vacashon. Loke mas nan ta gusta di Aruba ta e clima perfecto na unda cu nan por sali for di friew y disfruta di nos bunita beachnan y sin laga afor e seguridad cu ta reina ariba Aruba. Na e acto di entregamento di certificado tawata presente Freya Kraag, Executive Administrative Assistant di Aruba Marriott Surf Club y tambe Sjeidy Feliciano representante di Direccion di Turismo.


text:
Home
Gobièrnu di Kòrsou ta yama bo bonbiní riba e wèpsait ofisial konserní ku e kampaña di publisidat rondó di e Maneho di Koriente nobo.
Manera kisas ya bo sa, dia 16 di febrüari 2011 gobièrnu di Kòrsou a formulá e “Nota di Maneho Regulashon di Suministro di Koriente Kòrsou 2011-2015”. Den e nota di maneho aki tin e vishon i e intenshon di gobièrnu riba tereno di suministro di koriente den nos pais.
Pa medio di e página di wèpsait aki gobièrnu di Kòrsou ta informá tur hende en general i e siudadanonan di Kòrsou en partikular tokante e Maneho di Koriente nobo. Tambe gobièrnu ta yuda bo pa trata ku koriente di manera mas efisiente i konsiente. Alabes gobièrnu ta stimulá e uso di koriente produsí for di fuentenan duradero, manera solo i bientu. Konseho di Minister a stipulá e “Nota di Maneho Suministro di Koriente Duradero riba Eskala Chikí Kòrsou” riba 16 di novèmber 2011 i riba 23 di novèmber 2011 a stipulá e tarifanan pa suministro bèk di koriente produsí den forma duradero i riba eskala chikitu.
Klek riba un di e diferente tópikonan riba e menú pa lesa kon bo por hasi esaki i dikon esaki ta asina importante.
Gobièrnu di Kòrsou, ta konta ku bo koperashon pa hasi di Kòrsou un isla ku ta anda den un forma hopi konsiente ku koriente i ku alabes ta realisá ku su futuro berdadero ta ku energia duradero!


text:
ORANJESTAD/CARACAS- Diahuebs 21 Junie 2012 atardi Minister Otmar Oduber tabata presente na un conferencia di prensa relaciona cu E di tres edicion di e Aruba Internacional Film Festival cu ta incia diabierna awor.
El a inicia gradiciendo Jonathan Vieira cu e tremendo actividad, caminda cu cada aña cu a pasa e actividad aki a bin ta creciendo y a gana e reconocemento internacional cu Aruba tabata busca dor di sostene un actividad asina. Esaki ta un diversificacion y algo importante pa menciona ta cu e cantidad di prensa internacional cu ta cubri e evento aki a bin ta creciendo tambe tur aña no solamente den cantidad, pero tambe den calidad. Aruba ta hayando un balor di exposure den medionan internacional enormemente grandi, miyones di dollar cu a wordo midi dor di ATA y otro agencianan.
Continuando, e mandatario a bisa cu e aña aki kier a kibra e reto cu tin di unicamente tin un cantidad grandi di medionan di prensa na Aruba, pero percura tambe pa tin un cantidad grandi di hende cu ta bishita nos isla.
Den conversacion diahuebs atardi mes cu oficina di turismo y aeropuerto, Minister Oduber a haya noticianan sumamente positivo. “Tin algo cu ta sosodiendo den e ultimo oranan aki, pasobra antayera a confirma 3 charter adicional di cual 2 ta bin di Caracas y 1 di Valencia, y un rato pasa ma wordo confirma cu nos tin 7 charter. Kiermen den menos cu 24 ora a bin 4 charter adicional, 6 di Caracas y 1 di Valencia”. Banda di esaki no ta descarta e posibilidad cu vuelonan adicional bin. Esey kiermen cu tur e vuelonan for di Venezuela particulamente ta sold out pa Aruba.
Pa loke ta e parti di General Aviation, esta avionnan priva, e reaccion ta sumamente positivo, siendo cu normalmente ora tin puente na Venezuela ta ora cu mas avion priva ta bin y e fin di siman aki no tin puente.
Minister Otmar Oduber ta indica cu e intencion di amplia e festival di cine cu 3 dia di concierto mas un dia na Cas di Cultura, a conduci cu nos ta ricibiendo un cantidad adicional grandi di personanan na Aruba den e fin di siman aki.
Elaborando riba e fondonan cu Gobierno di Aruba a pone disponibel, Minister di Turismo, Transporte y Labor a bisa cu esakinan a keda practicamente mescos durante ultimo 3 aña, y pesey na final el a pidi un fuerte aplauso pa engrandece e film festival cu conciertonan di tal magnitud.


text:
Nos invitado den e programa aki ta Sr. Vincent Morris. Un persona hopi konosi na Boneiru pero ta bibando pa basta aña kaba na Colombia. Nos ta kombersa kune tokante su bida, su bida i su aktividadnan na Boneiru.
Produkshon: Fundashon Históriko Kultural Boneriano
Durashon: 54 minüt
Fuhikubo ta presentá: Vincent Morris
Nos invitado den e programa aki ta Sr. Vincent Morris. Un persona hopi konosi na Boneiru pero ta bibando pa basta aña kaba na Colombia. Nos ta kombersa kune tokante su bida, su bida i su aktividadnan na Boneiru.


text:
ORANJESTAD - Mi por a nota hopi enthousiamo den nos comunidad pa cu e hecho cu dia 1 di februari 2010 e compania Hulandes KLM lo reanuda su vuelonan bek pa Aruba. Pa puro casualidad historico 19 di januari ultimo a cumpli exactamente 75 anja cu e promer vuelo di KLM a yega Aruba. E vuelo e a wordo realisa pa un avion typo Fokker XVIII cu tawata tin nomber di “Snip” cu registracion PH-AIS. E avion aki tawata un typo tri-motor di 18,5 meter largo y 24,5 meter hancho y un “topspeed” di 203 km/h. Pa remarca avionnan Fokker ta fabricacion Hulandes cu awe tampoco ta existi mas.
E avion “Snip” a sali 15 di December 1934 di Shiphol y a bula via Marseille, Alicante Casablanca, Porto Praia y di eynan a descansa 3 dia pa sigui despues pa un vuelo largo di 17 cu a hasi cu a yega Zanderij, Paramaribo e siguente dia 20 di December 1934. Eynan a descansa 3 dia atrobe y a sigui un vuelo via La Guairad pa Hato, Curacao cua nan a jega e mesun dia 23 di December 1934. Di Hulanda pa Curacao a costa Snip 8 dia di cual 54 ora 17 minuut di vuelo pa por a bula 10.490 km (esey ta un promedio di 193 km pa ora).
Te na Hato e vuelo tawata di compania KLM, na Hato e tripulacion a pasa Pasco y Anja Nobo pa despues sigui dia 19 di januari 1935 pa Aruba como e promer vuelo pa e compania WIB (= West Indische Bedrijf) cu ta un “dochtermaatschappij” di KLM esey tawata un ruta di 140 km cu Snip ta bula den 45 minuut; despues WIB a bira ALM den anjanan ’60.
E avion Snip no a baha na e tereno acual di Aeropuerto Reina Beatrix (den tempo ey jama Baca Morto !) sino na un tereno pega cu lama bandi di Savaneta y Cura Cabai. E tripulacio di “Snip” tawata consisti di Gezagvoerder J.J. Hondong eerste officier/ navigator J.J. van Balcom, segundo navigato/telegrafist van der Molen y boordwerktuigkundige J.J. Stolk. Por nota un di e tripulantenan a laga desendiente na Aruba.
E vuelo di Snip aki a marca historia tambe como promer vuelo directo cu ta cruza Oceano Antlantico desde islanan Cabo Verde (Porto Praia) te Paramaribo. Pa por prepara pa e vuelo a deshasi di tur stoel etc. cu no tawata necesario pa por ubica extra 3500 liter di gasoline pa un vuelo largo. Tambe e avion tawata tin 26.521 stuks di post cu destinacion Suriname, Corsow y Aruba etc.. Pa extra seguridad KNSM a manda 2 barco y te hasta un submarino pa nabega ariba e ruta pa por duna asistencia si mester durante vuelo. E gastonan total di e vuelo a costa KLM 32.342,- florin y a trece den caha na “postvervoer” 27.398 florin; naturalmente un “verlies” pa KLM pero despues a sigui hopi mas vuelo rendabel cu a trece hopi ganashi aden.
Mester remarca si cu e Snip no ta promer avion cu a yega Aruba ja 10 anja promer caba e promer avion cu a yega Aruba tawata un Hydroplane categaria I-DOOR di nomber “Pacifico” di e compania SCANDA” (awe Avianca) procedente Corsow cu Gobernador abordo; e avion a baha den Paardenbaai mes ! Tambe ya di anja 1932 e comerciante Portuguez Manuel Viana a lanta e compania CFS Caribbean Flying Service.
Esaki ta un tiki atrobe di nos historia cu no mester keda den olvido
Ramsay Acosta, 31 januari 2010.


text:
STELLA I MARTINA TA BAI MIRA FINAL DI WEGA DI FUTBÒL MUNDIAL NA SUR AFRIKA
WILLENSTAD, Kòrsou – 27 di mei 2010: Mei mei di un kantidat di kliente, invitadonan, , a anunsiá e ganadornan di e kampaña “Roar to Score” di Digicel. Stella Albina, kende ta un kliente postpago huntu ku Ruthline Martina kende ta un kliente prepago, a gana e premio grandi. Ámbos a gana pasashi, estadia i tur kos paga, inkluyendo entradanan pa e stadion na Sur Afrika pa nan por mira e wega final di e kampionato mundial di futbòl organisá pa FIFA i ku ta tuma lugá otro luna. E maskota ‘Zakumi’ di e weganan mundial di futbòl a bini te Kòrsou pa, huntu ku Hans Lute, CEO di Digicel Dutch Caribbean, entrega e premionan korespondiente na e ganadornan. Ámbos a keda masha kontentu ku nan premio.
“Pero, entregando e premio aki awe mi por bisa ku te ainda e fiesta no a kaba ainda. Tene kuenta ku nos tin mas ganador ku lo keda anunsiá den e simannan nos dilanti. Mi ta referí aki na e ganadornan di e televishon grandi di pantaya flatscreen i e hook up ku bo amigunan pa wak e wega final na bo bar preferí, pero tambe nos lo tin tasnan di FIFA pa regalá, T-shirt, bala di FIFA i muchu mas”, asina Hans Lute a menshoná ayera na okashon di entregamentu di premio na e Mega Store di Digicel na Biesheuvel.
Digicel a hasi un invitashon speshal na henter pueblo di Kòrsou pa sigui e weganan di futbòl mundial via TeleCuracao. Ya dia 11 di yüni lo tuma lugá e promé wega di e kampeonato mundial di futbòl organisá pa FIFA, e promé wega lo ta entre Mexico i Sur Afrika. Ta p’esei keda pendiente di Digicel, e 6 simannan ku ta sigui lo ta yena di sorpresa i promoshonnan speshal pa tur nos klientenan.


text:
Minister ta bin minister ta bai, pero te ainda no tin solushon pa e problemátiko di benta di kas nan di “èks-Woningbedrijf SEMAKO”
Ainda tin un insertidumbre grandi ku kas nan di èks-Woningbedrijf SEMAKO ku despues di siere a bira Fundashon Kas Popular “FKP” y konsekuentemente e kas nan a pasa pa FKP. Kantidat grandi di e habitante nan aki tin e deseo di bira doño di e kas, pero te ainda no por trese un klaridat ni solushon pa e habitante nan aki.
A sinta ku èks-Minister di VVRP sr. Balborda ku a hasi yen promesa sin kumpli, i awor a sinta ku aktual Minister di VVRP sra. Suzy Camelia-Römer ku tin FKP na su enkargo i nada. Pero tur kos ta indikando ku no tin ni e interes ni e atenshon nesesario pa e problemátiko aki pa e 3200 famianan pa nan por yega na nan propio kas. Aki atrobe nos por mira ku pueblo ta keda perhudiká dor di un gobernashon ku no tin ni vishon ni direkshon.
Den hinter e insertidumbre aki e 3200 famianan nan a krea un Fundashon dirigí pa su direktiva ku ta fushonando bou di e nòmber “fundashon E hende”
Den e kuadro pa por yega na mas informashon y klaridat frakshon di MFK tabata tin kontakto ekstenso ku Fundashon “E hende” ku a trese nan prekupashon y tambe na ponensia na konosementu di MFK, pa asina nos komo representante di e pueblo aki pidi numa un reunion públiko pa nan por vosifera preokupashon di tur 3200 habitante nan publikamente.
Pa logra esaki frakshon di MFK den parlamento a pidi un reunion di komishon sentral pa asina debatí i diskutí riba e punto importante aki, kaminda tur aktor tin oportunidat pa vosifera nan ponensia y prekupashon. MFK a ekstendé un invitashon tantu nan Minister di VVRP sra. Suzy Camelia-Römer y tambe na Fundashon “E hende” pa asistí na e reunion. Asina aki por tende tur dos banda di medaya.
Huntu nos mester yega na un vishon i un direkshon final pa asina e pueblo por benefisiá i por bira doño di nan propio kas. Ban kaba ku tur diskushon y stòp di hasi polítika barata ku bienestar di nos pueblo ku meresé lo mihó di su mandatario.
Ami parlamentario sra. Jacinta Constancia ta finalisá bisando: “ban drenta un era nobo kaminda abo tambe por bira doño di bo propio kas” i basta ku gobièrnu nan forma abase di traishon.
Jacinta Constancia
Kòrsou, 21 yüli 2015
#GFS2016 #MFK


text:
Search
Follow Us!
-
Join Our Newsletter!
Recent Comments
Archives
- July 2015
- June 2015
- May 2015
- April 2015
- March 2015
- February 2015
- November 2014
- October 2014
- September 2014
- August 2014
- July 2014
- June 2014
- May 2014
- April 2014
- March 2014
- February 2014
- December 2013
- September 2013
- August 2013
- June 2013
- May 2013
- April 2013
- March 2013
- February 2013
- January 2013
- December 2012
- August 2012
- July 2012
- June 2012
- May 2012
- April 2012
- March 2012
- February 2012
- January 2012
- December 2011
- November 2011
- October 2011
- September 2011
- August 2011
- July 2011
- June 2011
- May 2011
- April 2011
- March 2011
- February 2011
- January 2011
- December 2010
- November 2010
- October 2010
- September 2010
- February 2010
- December 2009
Links
PollsLoading ...
-
Monthly Archives: April 2014
Cosnan leuk pa traha cu bo yiu pa ‘Dia di Mama Tera’.
No pensa si mi ta tira e cup di plastic ey den lama no ta hasi nada, ta un so e ta. Imagina bo cuanto hende ta pensa mescos cu bo! Continue reading
Posted in Desaroyo di Bida, Dios den bida diario, inspiracion, Nos Planeta Tagged balor, Bida, bunitesa, dia di mama tera, earth day, educacion, famia, naturalesa, papiamento Leave a comment
Cosnan leuk pa traha cu bo yiu pa Pasco Grandi.
Wak akinan con hopi cos tin cu bo por hasi pa laga e muchanan pasa un dushi vakantie. Continue reading
Posted in Arte y Cultura, Dios den bida diario Tagged Easter, Hesus, Pasco Grandi Leave a comment
Coram Deo, den presencia di Dios
Jesus lo ta cubo awoki, For di bo stimacion, Te na ora di bo absolucion Continue reading
Posted in Amor, Dios den bida diario Tagged Al Figaroa, amor, Easter, Hesus, Jesus, papiamento, Pasco Grandi Leave a comment
Abo sa e historia di e buscamento di webo
Bo tabata sa cu na Aruba antes tabata sconde webo di plastic cu mangel aden, pero tambe webo herbi. E mucha por come esaki tambe. Continue reading
Posted in Desaroyo di Bida Tagged Comunidad, creatividad, educacion, famia, mucha, Pasco Grandi, regaldo Leave a comment
‘Papa Francisco ta pidi pordon pa danjo causa dor pastornan cu a abusa di mucha’.
Abuso Sexual awe den corant Diario, Casualidad of Intencionalidad. Riba pagina 36 ta sali un pagina di Comprondiendo Bida cu e tema ‘Stop abuso sexual ta cuminsa cu educacion y informacion’. Riba pagina 54 ta sali un otro articulo ‘Papa … Continue reading
Posted in Articulo Leave a comment
Tempo di ayera
Bay suave, mi yiu. Bida tin hopi ainda pa biba Continue reading
Posted in Desaroyo di Bida Tagged amor, Bida, Comunidad, Poesia y Storia, trankilidad Leave a comment


text:
E palabra íntegro ta bin for di e palabra: integridat. Segun dikshonario, e ta nifiká ku bo ta pega na prinsipionan moral i étiko, o ku bo ta onesto.
Integridat, bo no ta dal den dje tur dia mas. Komo empresario, te asta bo empleadonan bo tin ku vigilá ya komo ku nan tambe por trese problema indeseá den bo kompania. Pero kiko di abo komo empresario mes? Bo ta íntegro?
Wèl, ta kumbiní bo ser íntegro, pasobra, “ai riba un dia”, loke ku bo hasi ku no por mira lus di dia, na moda di papia, lo sali na kla. Na numeroso okashon nos por a mira i lesa di empresarionan ku a pèrdè den kasonan di korte, pa falta di integridat den nan propio negoshi. Tin a asta keda arestá komo konsekuensia di esei o mester a paga multanan kuantioso. Ademas, si bo ta íntegro, bo tin un pas ku bo mes, ku ningun hende no por tilda bo di nèt nèt nada.
Echo ta sí, ku te awor, nos kodigo di lei ta duna empresarionan e protekshon di nan informashon, den e sentido ku ningun instansia, esta, ni Gobièrno, ni Inspekshon di Impuesto, ni BAB no tin ningun klase di outoridat di por ehèmpel drenta un instituto finansiero, manera un banko, i eksiguí informashon di bo komo nan kliente.
E dos úniko maneranan ku esei por tuma lugá tòg, ta si abo komo kliente duna un pèrmit por eskrito o si bin un òrden di Hues, pretu riba blanku.
Awor, si bo ta íntegro, ki problema lo bo tin pa duna pèrmit, si kualkier instansia na mundu, kier averiguá un ke otro, kisas, konfushon ku ta reina rondó di bo o bo empresa?
“Food for thought” ……………., manera nan ta bisa o ku otro palabra: Pensa riba dje!
Kòrda ku nos ke tende di bo kiko bo ta pensa di nos tep. Si bo tin petishon pa sierto tep, klaro ku nan ta bonbiní tambe.
Nos tep di awe, manera semper bo mag komparti’é, ku kualkier persona ku lo apresi’é.
E lenk aki bou, bou di e kategoria di ‘Teps’, ta dirigí bo na, no solamente nos tep di awe, si bo ke les’é ònlain, sino na tur nos tepnan anterior.